                                                   Δελτίο Τύπου
Σε συνδιοργάνωση με την Εφορεία Αρχαιοτήτων Μεσσηνίας, οι φωτογράφοι Τζένη Λυκουρέζου και Ανδρέας Ζαχαράτος, παρουσιάζουν στο Οχυρό Συγκρότημα των Τρουπάκηδων-Μούρτζινων στην Παλαιά Καρδαμύλη Μεσσηνίας, την έκθεση, «Καλαβρία Μάνη, Εγγύς Κόσμος».                                                                                                 Στους χώρους του Ελαιοτριβείου και της καμαροσκέπαστης αποθήκης, επιμέρους κτίσματα του επιβλητικού μανιάτικου οχυρωματικού συγκροτήματος του18ου αι. στην Καρδαμύλη, στο πυργόσπιτο του οποίου στεγάζεται μουσείο αφιερωμένο στους μανιάτικους οικισμούς, η έκθεση φωτογραφίας θα φιλοξενηθεί από τις 25 Ιουλίου έως τις 25 Αυγούστου 2026. 

Ο παραλληλισμός και η φωτογραφική σύνδεση δύο ισοδύναμων σε σπουδαιότητα και σημασία τόπων, της Μάνης και της Καλαβρίας, καθρεφτίζεται στην έννοια της εκλεκτικής συγγένειας: παρεμφερή πολιτισμικά χαρακτηριστικά, γλωσσικά ιδιώματα, κοντινές συνήθειες και συμπεριφορές, ληστρική και πειρατική δραστηριότητα, γδικιωμοί και μεταναστεύσεις, τραχύτητα κι ευαισθησία, ηρωισμοί, προκαταλήψεις, θρηνητικά τραγούδια και ταραντέλες, ιστορικό παρελθόν -η αρχέγονη ανάμνηση της φυλής και τα ίχνη της Magna Grecia-, γεωμορφολογική διάρθρωση, κοινά τοπωνύμια  –  Πενταδάκτυλος λεγόταν ο Ταΰγετος τα βυζαντινά χρόνια, Pentedattilo ονομάζεται ο ερημωμένος γκρεκάνικος οικισμός. Η φωτογραφία συνεπώς, επιτρέπει να ξαναδιαβαστούν και να επανερμηνευτούν ζητήματα όπως η ταυτότητα, ο τόπος, η αυτοχθονία στο παρελθόν και το παρόν.          

Εκτίθενται αναλογικές φωτογραφίες, άνθρωποι και τοπίο.
Επιμέλεια έκθεσης: Τζένη Λυκουρέζου
Διάρκεια έκθεσης:  25.7 – 25.8.2026                                                                                      Ωράριο: 8.00- 20.00 (εκτός Τρίτης)

